stanford-oval/wikipedia huggingface dataset:
מונדיאל 2006
שלב הבתים > בית א'

נבחרת גרמניה המארחת זכתה בראשות הבית עם מלוא 9 הנקודות לאחר ניצחונות על קוסטה ריקה, פולין ואקוודור. הייתה זו הפעם ה-14 ברציפות מאז 1954 שגרמניה עלתה לשלב השני במונדיאל, והפעם השנייה בהיסטוריה אחרי 1970 שהשיגה מאזן מושלם בשלב הבתים. אקוודור סיימה במקום השני והעפילה לראשונה בתולדותיה לשמינית הגמר, בהופעתה השנייה במונדיאל. פולין וקוסטה ריקה נשרו מהמשך הטורניר, כפי שעשו במונדיאל הקודם.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה | 9 | 3 | 3 | 0 | 0 | 8 | 2 | 6 |
|  אקוודור | 6 | 3 | 2 | 0 | 1 | 5 | 3 | 2 |
|  פולין | 3 | 3 | 1 | 0 | 2 | 2 | 4 | -2 |
|  קוסטה ריקה | 0 | 3 | 0 | 0 | 3 | 3 | 9 | -6 |
| 0 | 1 | 2 |
| --- | --- | --- |
|  גרמניה | 4 – 2 | קוסטה ריקה   |
|  פולין | 0 – 2 | אקוודור   |
|  גרמניה | 1 – 0 | פולין   |
|  אקוודור | 3 – 0 | קוסטה ריקה   |
|  אקוודור | 0 – 3 | גרמניה   |
|  קוסטה ריקה | 1 – 2 | פולין   |
שלב הבתים > בית ב'

נבחרות אנגליה ושוודיה עלו לשמינית הגמר. האנגלים הבטיחו את עלייתם כבר לאחר ניצחונות על פרגוואי וטרינידד וטובגו בשני המשחקים הראשונים, ותיקו עם שוודיה במשחק השלישי הבטיח להם את המקום הראשון. שוודיה הבטיחה את מקומה בשמינית הגמר רק במחזור השלישי, ובדיעבד היה זה הניצחון על פרגוואי במחזור השני משער בדקה ה-89 שקבע את עלייתה של שוודיה ואת הדחתה של פרגוואי. אנגליה ושוודיה עלו מאותו בית גם ב-2002, אך אז הן דורגו בסדר הפוך. טרינידד וטובגו סיימה אחרונה בבית ללא שערי זכות והתנחמה בכך שהשיגה נקודה בהופעתה הראשונה במונדיאל.
השער של מרקוס אלבאק (Allbäck) משוודיה במשחק נגד אנגליה היה השער ה-2,000 שנכבש בתולדות המונדיאל.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אנגליה | 7 | 3 | 2 | 1 | 0 | 5 | 2 | 3 |
|  שוודיה | 5 | 3 | 1 | 2 | 0 | 3 | 2 | 1 |
|  פרגוואי | 3 | 3 | 1 | 0 | 2 | 2 | 2 | 0 |
|  טרינידד וטובגו | 1 | 3 | 0 | 1 | 2 | 0 | 4 | -4 |
| 0 | 1 | 2 |
| --- | --- | --- |
|  אנגליה | 1 – 0 | פרגוואי   |
|  טרינידד וטובגו | 0 – 0 | שוודיה   |
|  אנגליה | 2 – 0 | טרינידד וטובגו   |
|  שוודיה | 1 – 0 | פרגוואי   |
|  שוודיה | 2 – 2 | אנגליה   |
|  פרגוואי | 2 – 0 | טרינידד וטובגו   |
שלב הבתים > בית ג'

ארגנטינה והולנד עלו לשמינית הגמר לאחר שהשיגו ניצחונות על חוף השנהב וסרביה ומונטנגרו, בעוד שהמפסידות הודחו מהמשך הטורניר. ארגנטינה והולנד סיימו בתיקו 0:0 במשחק ביניהן, שקבע שארגנטינה דורגה ראשונה בבית בזכות הפרש שערים עדיף. חוף השנהב השיגה את ניצחונה הראשון במונדיאל, 3:2 נגד סרביה ומונטנגרו, שסיימה ללא נקודות ועם 10 שערי חובה, ובכך רשמה את ההישג הגרוע ביותר של נבחרת אירופית במונדיאל למעט יוון ב-1994.
ארגנטינה הרשימה מאוד בניצחונה 6:0 על סרביה ומונטנגרו. זהו הניצחון הגבוה ביותר של ארגנטינה במונדיאל מאז הביסה את פרו באותה תוצאה ב-1978, וההפסד הגבוה ביותר של נבחרת אירופית כלשהי מאז 1954.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארגנטינה | 7 | 3 | 2 | 1 | 0 | 8 | 1 | 7 |
|  הולנד | 7 | 3 | 2 | 1 | 0 | 3 | 1 | 2 |
|  חוף השנהב | 3 | 3 | 1 | 0 | 2 | 5 | 6 | -1 |
|  סרביה ומונטנגרו | 0 | 3 | 0 | 0 | 3 | 2 | 10 | -8 |
| 0 | 1 | 2 |
| --- | --- | --- |
|  ארגנטינה | 2 – 1 | חוף השנהב   |
|  סרביה ומונטנגרו | 0 – 1 | הולנד   |
|  ארגנטינה | 6 – 0 | סרביה ומונטנגרו   |
|  הולנד | 2 – 1 | חוף השנהב   |
|  הולנד | 0 – 0 | ארגנטינה   |
|  חוף השנהב | 3 – 2 | סרביה ומונטנגרו   |
שלב הבתים > בית ד'

פורטוגל זכתה בראשות הבית עם מאזן מושלם של 9 נקודות, לאחר ניצחונות על אנגולה, איראן ומקסיקו. זו הפעם השנייה בתולדותיה שפורטוגל מצליחה לעלות לשלב השני, 40 שנה לאחר שעשתה זו ב-1966 כאשר גם אז היו לה 3 ניצחונות בשלב הבתים. מקסיקו שניצחה את איראן וסיימה בתיקו עם אנגולה עלתה לשמינית הגמר למרות הפסדה לפורטוגל, ועשתה זאת במונדיאל הרביעי ברציפות בהשתתפותה. אנגולה השיגה 2 נקודות בהופעת הבכורה שלה במונדיאל ואיראן הסתפקה בנקודה אחת.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פורטוגל | 9 | 3 | 3 | 0 | 0 | 5 | 1 | 4 |
|  מקסיקו | 4 | 3 | 1 | 1 | 1 | 4 | 3 | 1 |
|  אנגולה | 2 | 3 | 0 | 2 | 1 | 1 | 2 | -1 |
|  איראן | 1 | 3 | 0 | 1 | 2 | 2 | 6 | -4 |
| 0 | 1 | 2 |
| --- | --- | --- |
|  מקסיקו | 3 – 1 | איראן   |
|  אנגולה | 0 – 1 | פורטוגל   |
|  מקסיקו | 0 – 0 | אנגולה   |
|  פורטוגל | 2 – 0 | איראן   |
|  פורטוגל | 2 – 1 | מקסיקו   |
|  אנגולה | 1 – 1 | איראן   |
שלב הבתים > בית ה'

איטליה זכתה בראשות הבית לאחר שניצחה את גאנה וצ'כיה בתוצאה זהה, 2:0, וסיימה בתיקו 1:1 נגד ארצות הברית במשחק סוער שבו הורחקו 3 שחקנים - אחד מאיטליה ושניים מארצות הברית. בכך השיגה איטליה רצף של 8 העפלות רצופות לשלב השני במונדיאל, שהחל ב-1978.
גאנה, בהופעת הבכורה שלה במונדיאל, הצליחה לעלות לשמינית הגמר בניגוד לתחזיות המוקדמות, בעקבות ניצחונותיה על צ'כיה 2:0 וארצות הברית 2:1. בכך המשיכה את סדרת ההצלחות של יבשת אפריקה. צ'כיה פתחה בניצחון משכנע של 3:0 על ארצות הברית, אך בהמשך נכנעה לגאנה ולאיטליה, והודחה מהמשך הטורניר יחד עם ארצות הברית שהשיגה נקודה אחת דווקא נגד הנבחרת החזקה בבית.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  איטליה | 7 | 3 | 2 | 1 | 0 | 5 | 1 | 4 |
|  גאנה | 6 | 3 | 2 | 0 | 1 | 4 | 3 | 1 |
|  צ'כיה | 3 | 3 | 1 | 0 | 2 | 3 | 4 | -1 |
|  ארצות הברית | 1 | 3 | 0 | 1 | 2 | 2 | 6 | -4 |
| 0 | 1 | 2 |
| --- | --- | --- |
|  ארצות הברית | 0 – 3 | צ'כיה   |
|  איטליה | 2 – 0 | גאנה   |
|  צ'כיה | 0 – 2 | גאנה   |
|  איטליה | 1 – 1 | ארצות הברית   |
|  צ'כיה | 0 – 2 | איטליה   |
|  גאנה | 2 – 1 | ארצות הברית   |
שלב הבתים > בית ו'

ברזיל, מחזיקת הגביע, סיימה בראש הבית לאחר ניצחונות על קרואטיה, אוסטרליה ויפן, ובכך הגדילה את רצף הניצחונות שלה ל-10, ואת רצף ההעפלות לשלב השני ל-10 מונדיאלים, החל מ-1970. הייתה זו הפעם השישית שברזיל השיגה מאזן מושלם בשלב הבתים.
אוסטרליה עלתה בפעם הראשונה לשלב השני, לאחר ניצחון הבכורה שלה במונדיאל, 3:1 על יפן (לאחר שפיגרה 0:1 עד הדקה ה-84) ותיקו 2:2 נגד קרואטיה במשחק שבו הורחקו 3 שחקנים (2 קרואטים ואוסטרלי). קרואטיה ויפן נפרדו מהמונדיאל ללא ניצחון.
רונאלדו, כוכב מונדיאל 2002, כבש שני שערים במשחקה של ברזיל נגד יפן, ובכך העלה את מאזנו ל-14 שערים והשתווה לגרד מילר בראש דירוג המבקיעים במונדיאלים.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 7 | 1 | 6 |
|  אוסטרליה | 4 | 3 | 1 | 1 | 1 | 5 | 5 | 0 |
|  קרואטיה | 2 | 3 | 0 | 2 | 1 | 2 | 3 | -1 |
|  יפן | 1 | 3 | 0 | 1 | 2 | 2 | 7 | -5 |
| 0 | 1 | 2 |
| --- | --- | --- |
|  אוסטרליה | 3 – 1 | יפן   |
|  ברזיל | 1 – 0 | קרואטיה   |
|  יפן | 0 – 0 | קרואטיה   |
|  ברזיל | 2 – 0 | אוסטרליה   |
|  יפן | 1 – 4 | ברזיל   |
|  קרואטיה | 2 – 2 | אוסטרליה   |
שלב הבתים > בית ז'

שווייץ זכתה במפתיע במקום הראשון בבית לאחר שסיימה בתיקו 0:0 עם צרפת וניצחה את טוגו וקוריאה הדרומית בתוצאה 2:0. היא הייתה הנבחרת היחידה שלא ספגה אף שער בשלב הבתים. צרפת, שנחשבה הפייבוריטית בבית הזה, סיימה בתיקו את משחקיה נגד שווייץ וקוריאה הדרומית, ורק במחזור השלישי הבטיחה את עלייתה בניצחון על טוגו. קוריאה הדרומית, שהגיעה לחצי הגמר במונדיאל הקודם, הודחה הפעם בשלב הראשון כמו בשאר הפעמים ששיחקה מחוץ לארצה. טוגו סיימה את הופעתה הראשונה במונדיאל ללא נקודות.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  שווייץ | 7 | 3 | 2 | 1 | 0 | 4 | 0 | 4 |
|  צרפת | 5 | 3 | 1 | 2 | 0 | 3 | 1 | 2 |
|  קוריאה הדרומית | 4 | 3 | 1 | 1 | 1 | 3 | 4 | -1 |
|  טוגו | 0 | 3 | 0 | 0 | 3 | 1 | 6 | -5 |
| 0 | 1 | 2 |
| --- | --- | --- |
|  קוריאה הדרומית | 2 – 1 | טוגו   |
|  צרפת | 0 – 0 | שווייץ   |
|  צרפת | 1 – 1 | קוריאה הדרומית   |
|  טוגו | 0 – 2 | שווייץ   |
|  טוגו | 0 – 2 | צרפת   |
|  שווייץ | 2 – 0 | קוריאה הדרומית   |
שלב הבתים > בית ח'

ספרד זכתה בראשות הבית לאחר ניצחונות על אוקראינה, תוניסיה וערב הסעודית. אוקראינה, שהובסה 0:4 על ידי ספרד במשחק הבכורה שלה כמדינה עצמאית במונדיאל, ניצחה אחר כך את ערב הסעודית ותוניסיה (משער שהובקע בבעיטת עונשין שנויה במחלוקת), ועלתה לשמינית הגמר. תוניסיה וערב הסעודית, שסיימו את המשחק ביניהן בתיקו 2:2, נפרדו מהמונדיאל ללא ניצחון.
נתון יוצא דופן בבית זה היה שסכום מאזן שערי הזכות ושערי החובה של כל אחת מנבחרות הבית עמד על 9 שערים.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ספרד | 9 | 3 | 3 | 0 | 0 | 8 | 1 | 7 |
|  אוקראינה | 6 | 3 | 2 | 0 | 1 | 5 | 4 | 1 |
|  תוניסיה | 1 | 3 | 0 | 1 | 2 | 3 | 6 | -3 |
|  ערב הסעודית | 1 | 3 | 0 | 1 | 2 | 2 | 7 | -5 |
| 0 | 1 | 2 |
| --- | --- | --- |
|  ספרד | 4 – 0 | אוקראינה   |
|  תוניסיה | 2 – 2 | ערב הסעודית   |
|  ערב הסעודית | 0 – 4 | אוקראינה   |
|  ספרד | 3 – 1 | תוניסיה   |
|  ערב הסעודית | 0 – 1 | ספרד   |
|  אוקראינה | 1 – 0 | תוניסיה   |
שלב הנוקאאוט > רבע גמר

ארבע נבחרות אירופיות עלו לחצי הגמר, בפעם הרביעית בתולדות המונדיאל והראשונה מאז 1982. גרמניה ופורטוגל נזקקו לדו-קרב פנדלים כדי לנצח את ארגנטינה ואנגליה בהתאמה. איטליה הכניעה את אוקראינה 3:0. צרפת חוללה הפתעה כשניצחה 1:0 את ברזיל, מחזיקת הגביע ב-2002.
| 0 | 1 | 2 | 3 | 4 |
| --- | --- | --- | --- | --- |
| 30 ביוני 2006 | גרמניה גרמניה | 1–1‏ה | ארגנטינה ארגנטינה | אולימפיה-שטדיון, ברלין צופים: 72,000 שיפוט: לובוש מיכל (סלובקיה) |
| 30 ביוני 2006 | מירוסלאב קלוזה  80' | (סיקור) | רוברטו אז'אלה  49' | אולימפיה-שטדיון, ברלין צופים: 72,000 שיפוט: לובוש מיכל (סלובקיה) |
|   |   | תוצאת פנדלים |   |   |
|   | אוליבר נויביל   מיכאל באלאק   לוקאס פודולסקי   טים בורובסקי  | 4–2 | חוליו קרוז   רוברטו אז'אלה   מקסי רודריגז   אסטבן קמביאסו  |   |
| 0 | 1 | 2 | 3 | 4 |
| --- | --- | --- | --- | --- |
| 30 ביוני 2006 | איטליה איטליה | 3–0 | אוקראינה אוקראינה | פולקספארקשטדיון, המבורג צופים: 50,000 שיפוט: פרנק דה בליקר (בלגיה) |
| 30 ביוני 2006 | ג'אנלוקה זמברוטה  6'  לוקה טוני  59', 69' | (סיקור) |  | פולקספארקשטדיון, המבורג צופים: 50,000 שיפוט: פרנק דה בליקר (בלגיה) |
| 0 | 1 | 2 | 3 | 4 |
| --- | --- | --- | --- | --- |
| 1 ביולי 2006 | אנגליה אנגליה | 0–0‏ה | פורטוגל פורטוגל | פלטינס ארנה, גלזנקירשן צופים: 52,000 שיפוט: הורסיו אליזונדו (ארגנטינה) |
| 1 ביולי 2006 |  | (סיקור) |  | פלטינס ארנה, גלזנקירשן צופים: 52,000 שיפוט: הורסיו אליזונדו (ארגנטינה) |
|   |   | תוצאת פנדלים |   |   |
|   | פרנק למפארד   אוון הארגריבס   סטיבן ג'רארד   ג'יימי קראגר  | 1–3 | סימאו סברוסה   הוגו ויאנה   ארמנדו פטיט   (Petit)  הלדר פושטיגה   כריסטיאנו רונאלדו  |   |
| 0 | 1 | 2 | 3 | 4 |
| --- | --- | --- | --- | --- |
| 1 ביולי 2006 | ברזיל ברזיל | 0–1 | צרפת צרפת | קומרצבנק ארנה, פרנקפורט צופים: 48,000 שיפוט: לואיס מדינה קנטלחו (ספרד) |
| 1 ביולי 2006 |  | (סיקור) | תיירי הנרי  57' | קומרצבנק ארנה, פרנקפורט צופים: 48,000 שיפוט: לואיס מדינה קנטלחו (ספרד) |
שלב הנוקאאוט > חצי גמר

איטליה הפתיעה והצליחה להכניע את גרמניה המארחת בשלב ההארכה, כשנותרה דקה אחת בלבד לשלב ההכרעה בבעיטות עונשין. השער השני של איטליה שהובקע בדקה ה-121 הוא השער המאוחר ביותר שהובקע בתולדות טורניר גביע העולם בכדורגל.
בחצי הגמר השני ניצחה צרפת את פורטוגל 1:0 משער בבעיטת עונשין של זינדין זידאן.
| 0 | 1 | 2 | 3 | 4 |
| --- | --- | --- | --- | --- |
| 4 ביולי 2006 | גרמניה גרמניה | 0–2‏ה | איטליה איטליה | זיגנאל אידונה פארק, דורטמונד צופים: 65,000 שיפוט: בניטו ארצ'ונדיה (מקסיקו) |
| 4 ביולי 2006 |  | (סיקור) | פאביו גרוסו  119'  אלסנדרו דל פיירו  120+1' | זיגנאל אידונה פארק, דורטמונד צופים: 65,000 שיפוט: בניטו ארצ'ונדיה (מקסיקו) |
| 0 | 1 | 2 | 3 | 4 |
| --- | --- | --- | --- | --- |
| 5 ביולי 2006 | פורטוגל פורטוגל | 0–1 | צרפת צרפת | אליאנץ ארנה, מינכן צופים: 66,000 שיפוט: חורחה לריונדה (אורוגוואי) |
| 5 ביולי 2006 |  | (סיקור) | זינדין זידאן  33' (פ) | אליאנץ ארנה, מינכן צופים: 66,000 שיפוט: חורחה לריונדה (אורוגוואי) |
שלב הנוקאאוט > מקום שלישי

גרמניה זכתה במקום ה-3 ושמרה בכך על מסורת של זכייה במקום זה כל 36 שנה (1934, 1970, 2006).
| 0 | 1 | 2 | 3 | 4 |
| --- | --- | --- | --- | --- |
| 8 ביולי 2006 | גרמניה גרמניה | 3–1 | פורטוגל פורטוגל | אצטדיון גוטליב דיימלר, שטוטגרט צופים: 52,000 שיפוט: טורו קמיקאווה (יפן) |
| 8 ביולי 2006 | בסטיאן שוויינשטייגר  56', 78'   פטיט  61' (ע) | (סיקור) | נונו גומש  88' | אצטדיון גוטליב דיימלר, שטוטגרט צופים: 52,000 שיפוט: טורו קמיקאווה (יפן) |
שלב הנוקאאוט > גמר

צרפת העפילה לשלב הגמר בפעם השנייה בתולדותיה, כשהפעם הראשונה הייתה 8 שנים קודם לכן, במונדיאל 1998, אז אף זכתה בגביע.
לאיטליה הייתה זו ההופעה השישית במספר במעמד גמר המונדיאל, מתוכן זכתה באליפות 3 פעמים עד לגמר זה.
משחק זה היה האחרון בקריירה של קפטן נבחרת צרפת, זינדין זידאן. 11 דקות לסיום ההארכה נגח זידאן בחזהו של מרקו מטראצי האיטלקי והורחק בכרטיס אדום. לאחר הפסדה של צרפת בפנדלים זידאן הסתגר בחדר הלבשה ולא עלה לקבל את מדליית הכסף.
| 0 | 1 | 2 | 3 | 4 |
| --- | --- | --- | --- | --- |
| 9 ביולי 2006 | איטליה איטליה | 1–1‏ה | צרפת צרפת | אולימפיה-שטדיון, ברלין צופים: 69,000 שיפוט: הוראסיו אליזונדו (ארגנטינה) |
| 9 ביולי 2006 | מרקו מטראצי  19' | (סיקור) | זינדין זידאן  7' (פ) | אולימפיה-שטדיון, ברלין צופים: 69,000 שיפוט: הוראסיו אליזונדו (ארגנטינה) |
|   |   | תוצאת פנדלים |   |   |
|   | אנדראה פירלו   מרקו מטראצי   דניאלה דה רוסי   אלסנדרו דל פיירו   פאביו גרוסו  | 5–3 | סילבן וילטור   דויד טרזגה   אריק אבידל   וילי סניול  |   |
כובשי השערים

| דירוג | שחקן | מס' שערים |
| --- | --- | --- |
| 1 | גרמניה מירוסלב קלוסה | 5 |
| 2 | ארגנטינה הרנן קרספו | 3 |
| 2 | ארגנטינה מקסי רודריגס | 3 |
| 2 | ברזיל רונאלדו | 3 |
| 2 | צרפת תיירי הנרי | 3 |
| 2 | צרפת זינדין זידאן | 3 |
| 2 | גרמניה לוקאס פודולסקי | 3 |
| 2 | ספרד פרננדו טורס | 3 |
| 2 | ספרד דויד וייה | 3 |
מצטיינים

| כדור הזהב | כדור הכסף | כדור הארד |
| --- | --- | --- |
| צרפת זינדין זידאן | איטליה פאביו קנבארו | איטליה אנדראה פירלו |

| נעל הזהב | נעל הכסף | נעל הארד |
| גרמניה מירוסלב קלוסה | ארגנטינה הרנן קרספו | ברזיל רונאלדו |
כפפת הזהב
איטליה ג'אנלואיג'י בופון
השחקן הצעיר המצטיין
גרמניה לוקאס פודולסקי
הנבחרת ההוגנת של הטורניר
ברזיל ברזיל   ספרד ספרד
שער הטורניר
ארגנטינה מקסי רודריגס (2-1 נגד מקסיקו)
נבחרת הטורניר:

 במונדיאל זה נבחרו 23 שחקנים בנבחרת הטורניר
| שוער | הגנה | קישור | התקפה |
| --- | --- | --- | --- |
| איטליה ג'אנלואיג'י בופון     גרמניה ינס להמן     פורטוגל ריקרדו | ארגנטינה רוברטו אז'אלה     אנגליה ג'ון טרי     צרפת ליליאן תוראם     גרמניה פיליפ לאם     איטליה פאביו קנבארו     איטליה ג'יאנלוקה זאמברוטה     פורטוגל ריקרדו קראבליו | ברזיל זה רוברטו     צרפת פטריק ויירה     צרפת זינדין זידאן     גרמניה מיכאל באלאק     איטליה אנדראה פירלו     איטליה ג'נארו גטוזו     פורטוגל לואיש פיגו     פורטוגל מאניש | ארגנטינה הרנן קרספו     צרפת תיירי הנרי     גרמניה מירוסלב קלוסה     איטליה לוקה טוני     איטליה פרנצ'סקו טוטי |
כיסוי תקשורתי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מונדיאל זה היה הראשון בישראל שרשות השידור לא הייתה אחת מזכייניות שידוריו: הוא שודר בערוצים 2 ו-10, ערוציה של הרשות השנייה, בערוץ הספורט, ובשני ערוצים שחידשו את שמותיהם עבור טורניר זה והיו ערוצים בתשלום - "ספורט 1" ו"ספורט 2" (בעבר "שבת של כדורגל" ו"הליגה האנגלית").
יציבות BIBO

בעיבוד אותות, ובאופן ספציפי בתורת הבקרה, יציבות BIBO‏ (bounded-input, bounded-output; בתרגום לעברית: קלט חסום, פלט חסום) היא סוג של יציבות עבור אותות ומערכות המקבלים קלטים. מערכת יציבה במובן BIBO אם ורק אם פלט המערכת יהיה חסום עבור כל קלט חסום הנכנס למערכת.
אות חסום אם קיים ערך סופי  B>0 כך שעוצמת האות לעולם אינה עולה על  B. בניסוח מתמטי:
תנאי תחום הזמן עבור מערכות ליניאריות בלתי תלויות בזמן > תנאי הכרחי ומספיק עבור זמן רציף

עבור מערכת ליניארית בלתי תלויה בזמן (LTI) בזמן רציף, התנאי ליציבות BIBO הוא שהתגובה להלם,  h(t), תהיה אינטגרבילית לחלוטין, כלומר, נורמת L1 שלה קיימת.
תנאי תחום הזמן עבור מערכות ליניאריות בלתי תלויות בזמן > תנאי מספיק עבור זמן בדיד

עבור מערכת LTI בזמן בדיד, התנאי ליציבות BIBO הוא שהתגובה להלם תהיה ניתנת לסכימה לחלוטין, כלומר, נורמת L1 שלה קיימת.
תנאי תחום הזמן עבור מערכות ליניאריות בלתי תלויות בזמן > תנאי מספיק עבור זמן בדיד > הוכחת הדיוּת (sufficiency)

בהינתן מערכת LTI בזמן בדיד עם תגובה להלם  h[n], הקשר בין הקלט  \ x[n] והפלט  \ y[n] הוא:
כאשר  * מציין קונבולציה. וזו ההגדרה של קונבולציה:
יהא  \|x\|_{\infty } הערך המקסימלי של  |x[n]|, כלומר, נורמת ∞L
אם  h[n] ניתן לסכימה לחלוטין אז  \sum _{k=-\infty }^{\infty }{\left|h[k]\right|}=\|h\|_{1}\in \mathbb {R}  וגם
אז אם  h[n] ניתנת לסכימה ו־ \left|x[n]\right| חסום, אז  \left|y[n]\right| חסום גם משום ש־ \|x\|_{\infty }\|h\|_{1}\in \mathbb {R} .
ההוכחה לזמן רציף באה מגיעה מטיעונים דומים.
תנאי תחום התדר עבור מערכות ליניאריות בלתי תלויות בזמן > אותות זמן רציף

עבור מערכת רציונלית בזמן רציף, התנאי ליציבות הוא שתחום ההתכנסות (ROC) של התמרת לפלס של תגובת המערכת להלם כולל את הציר המדומה. כאשר המערכת היא סיבתית, ה-ROC הוא התחום הפתוח מימין לקו אנכי שהאבסיסה (abscissa) שלו היא החלק הממשי של "הקוטב הגדול ביותר", כלומר הקוטב שיש לו את החלק הממשי הגדול ביותר מכל קוטבי המערכת. החלק הממשי של הקוטב הגדול ביותר מגדיר את ה-ROC והוא נקרא האבסיסה של ההתכנסות. לפיכך, כל הקטבים של המערכת חייבים להיות בחצי השמאלי של מישור ה-s על מנת שהמערכת תהיה יציבה BIBO.
מצב יציבות זה יכול להיגזר מתנאי היציבות בתחום הזמן לעיל כדלקמן:
כלומר,  \|h\|_{1}\geq |H(j\omega )|, ולכן  |H(j\omega )|\in \mathbb {R} , כלומר שתחום ההתכנסות חייב אפוא לכלול את הציר המדומה –  j\omega \subset ROC\{H(s)\}.
תנאי תחום התדר עבור מערכות ליניאריות בלתי תלויות בזמן > אותות זמן בדיד

עבור מערכת רציונלית בזמן בדיד, התנאי ליציבות הוא שתחום ההתכנסות (ROC) של התמרת ה־Z כולל את מעגל היחידה. כאשר המערכת היא סיבתית, ה-ROC הוא התחום הפתוח מחוץ למעגל שהרדיוס שלו הוא גודל הקוטב בעל הגודל הגדול ביותר. לכן, כל הקטבים של המערכת חייבים להיות בתוך מעגל היחידה במישור z עבור יציבות BIBO.
ניתן לגזור מצב יציבות זה באופן דומה לגזירת הזמן הרציף:
כאשר  z=re^{j\omega } ו־ r=|z|=1.
תחום ההתכנסות חייב אפוא לכלול את מעגל היחידה.
ראו גם

מערכת ליניארית בלתי תלויה בזמן (LTI)
תגובה סופית להלם (FIR)
מסנן תגובה אינסופית להלם (IIR)
עקומת נייקוויסט
עקומת בודה
קריטריון יציבות ראות'-הורוביץ
לקריאה נוספת

Gordon E. Carlson Signal and Linear Systems Analysis with Matlab second edition, Wiley, 1998, ISBN 0-471-12465-6
John G. Proakis and Dimitris G. Manolakis Digital Signal Processing Principals, Algorithms and Applications third edition, Prentice Hall, 1996, ISBN 0-13-373762-4
D. Ronald Fannin, William H. Tranter, and Rodger E. Ziemer Signals & Systems Continuous and Discrete fourth edition, Prentice Hall, 1998, ISBN 0-13-496456-X
Proof of the necessary conditions for BIBO stability.
Christophe Basso Designing Control Loops for Linear and Switching Power Supplies: A Tutorial Guide first edition, Artech House, 2012, 978-1608075577
Michael Unser (2020). "A Note on BIBO Stability". IEEE Transactions on Signal Processing. 68: 5904–5913. arXiv:2005.14428. doi:10.1109/TSP.2020.3025029.
ה'תקנ"א

ה'תקנ"א (5,551) ובקיצור תקנ"א – היא שנה עברית  אשר החלה ביום א' בתשרי, אור ל-9 בספטמבר 1790, והסתיימה ביום כ"ט באלול, 28 בספטמבר 1791.
המולד של תשרי חל ביום חמישי, 7 שעות ו-736 חלקים. לפיכך זו שנה מסוג השג. היא מעוברת, ואורכה 385 ימים.
זו שנת שמיטה, ושנת 3 במחזור העיבור ה-293. תקופת ניסן שבשנה זו היא תחילת שנת 7 (סימנה זידא) במחזור השמש ה-199.
שנה זו היא שנת 1,722 לחורבן הבית, ושנת 2,102 לשטרות.
אירועים

כ"ח באדר א' – ורמונט מתקבלת כמדינה ה-14 של ארצות הברית
כ"ט בניסן - הפרלמנט הפולני מקבל את חוקת "ה-3 במאי", בכך הופכת למדינה האירופאית התחוקתית הראשונה.
כ"ח באלול - האספה המכוננת הלאומית הצרפתית הכריזה על מתן שוויון זכויות מוחלט ליהודי צרפת - אמנסיפציה.
נולדו

א' בחשוון – הרב חיים דוד חזן,  אב"ד באיזמיר ולאחר מכן הראשון לציון. (נפטר בה' בשבט ה'תרכ"ט)
הרב נתן עמרם, דיין ושד"ר, ובסוף ימיו רבה של אלכסנדריה. (נפטר בכ"ט בחשוון ה'תרל"א)
רבי יהודה צבי הירש אייכנשטיין מרוזדול, האדמו"ר השלישי בשושלת זידיטשוב, מחבר "דעת קדושים".
הרב אהרן פולד, דיין וראש ישיבה בפרנקפורט.
נפטרו

כ' בתשרי – רבי יעקב יוסף מאוסטראה, מורה צדק ודיין באוסטראה, מתלמידי המגיד ממעזריטש.
ג' בטבת – יעקב פרנק, משיח שקר שבתאי אנטינומיסטית שהתנצר עם חסידיו.
כ"א בטבת – רבי שמואל בן אביגדור, מרא דאתרא ואב"ד בוילנה, שהיה הרב האחרון ליהדות וילנה.
ד' באדר א' – רבי לייב שרה'ס, מתלמידי הבעש"ט והמגיד ממעזריטש, נודע בשל עיסוקו בפדיון שבויים.
א' באייר – רבי ישראל חיים יוסף אליקים, מרבני סופיה ומחבר "שם יוסף" על משנה תורה לרמב"ם, עלה לארץ ישראל והתיישב בירושלים.
י' באלול – רבי פנחס שפירא מקוריץ, מתלמידי הבעל שם טוב ומראשוני האדמו"רים בתנועת החסידות.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
כ' בחשוון

כ' בחשוון הוא היום העשרים בחודש השני 
בשנה העברית, למניין החודשים מתשרי, והיום העשרים בחודש השמיני 
למניין החודשים מניסן. כ' בחשוון לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו".
פרשת בר המצוה של ילד שנולד בכ' חשוון היא פרשת חיי שרה, אם בר המצוה חל בשנה המתחילה בימים שני, שלישי או חמישי, או פרשת וירא אם בר המצוה חל בשנה המתחילה בשבת.
אירועים היסטוריים

ה'תש"ה – הלורד מוין, שר המושבות הבריטי, נרצח על ידי שני לוחמי לח"י
ה'תשס"ד – הפיגועים באיסטנבול: שתי מכוניות תופת מתפוצצות מול בתי הכנסת הגדולים "נוה שלום" ו"בית ישראל" שבאיסטנבול. 24 איש נהרגו.
נולדו

ה'תק"פ – רבי אברהם יעקב פרידמן מסדיגורה (הראשון), האדמו"ר הראשון בשושלת חסידות סדיגורה (נפטר ב–ה'תרמ"ג)
ה'תרכ"א – רבי שלום דובער שניאורסון, אדמו"ר הרש"ב, האדמו"ר החמישי בשושלת חסידות חב"ד (נפטר ב-ה'תר"ף)
ה'תרמ"ה – הרב מרדכי נורוק, חבר כנסת ושר מטעם המפד"ל (נפטר ב-ה'תשכ"ג)
ה'תרמ"ט – משה זמורה, נשיא בית המשפט העליון הראשון (נפטר ב-ה'תשכ"ב)
ה'תרפ"ב – אריה (לובה) אליאב, פוליטיקאי ישראלי (נפטר ב-ה'תש"ע)
נפטרו

ה'תרי"ב – רבי שלום רוזנפלד מקמינקא, אבי חסידות קמינקא ורב ביאריטשוב ובקמינקא
ה'תשי"א – הרב צבי יהודה אדלשטיין, רב בשומיאץ שברוסיה ורב העיר רמת השרון
ה'תשי"ג – רבי (חיים) משולם פייביש לנגנר, האדמו"ר השישי בשושלת סטרטין (נולד ב-ה'תרנ"ז)
ה'תשמ"ג – רבי משה נתן נטע למברגר, גאב"ד מאקווא-קריית אתא ומחבר הספרים "עטרת משה" ו"כלי גולה"
ה'תשמ"ד – הרב מרדכי שרעבי, מייסד וראש ישיבת המקובלים "נהר שלום"
ה'תשפ"א – הרב לורד יונתן זקס, הוגה דעות יהודי-בריטי, רב הראשי של הקהילות העבריות המאוחדות.
י"ט בחשוון – כ"א בחשוון
חשוון
הערות שוליים

↑  כ-71.4% (בדיוק: 5 שביעיות) מכלל השנים.
↑  כ-28.6% (בדיוק: 2 שביעיות) מכלל השנים.
רבי שלום דובער שניאורסון – האדמו"ר החמישי לחסידות חב"ד
נורת להט

איור של נורת להט
נורת להט או נורת ליבון היא נורה חשמלית שעושה שימוש בתיל מתכתי שמחומם לטמפרטורה גבוהה מאוד כאשר עובר דרכו זרם וכתוצאה מכך מתלהט ומפיץ אור.
נורת ליבון > פיתוח

עקרון הפעולה של נורת הליבון הודגם לראשונה על ידי וורן דה לה רו בשנת 1840, כאשר חימם חוט להט עשוי פלטינה בתוך מכל ואקום. בשנים 1860-1880 ניסו חוקרים רבים לפתח את נורת הליבון - לא פחות מ-22 ממציאים הציגו נורת ליבון פועלת במהלך שנים אלו. למרות זאת, המצאת נורת הליבון החשמלית מיוחסת פעמים רבות לתומאס אלווה אדיסון (1879), שאכן תרם תרומה נכבדת לפיתוחה ובמיוחד לשיווקה ואף רשם עליה פטנט. בנורות הליבון הראשונות נעשה שימוש בחוט להט מפחמן שהותקן בתוך מכל זכוכית ובו ואקום, על מנת למנוע את שריפת חוט הלהט.
בשנת 1897 פיתח הכימאי הגרמני וחתן פרס נובל לכימיה ולטר נרנסט נורת להט בעלת חוט להט מחומר קרמי. נורה זו הייתה יעילה פי שניים והפיצה אור בהיר יותר מהנורה בעלת חוט להט מפחמן. חסרונה היה שחוט הלהט הוא מוליך חשמלי רק בטמפרטורות גבוהות, ובטמפרטורת החדר הוא מבודד, כך שהיה צורך לחממו באמצעות גוף חימום כדי שהוא יתחיל להוליך חשמל. יתרונה היה שחוט הלהט לא התחמצן במגע עם האוויר, כך שלא היה צורך לרוקן את מעטפת הזכוכית מאוויר וליצור ואקום.  נורות נרנסט יוצרו באירופה על ידי חברת AEG ובארצות הברית על ידי ג'ורג' וסטינגהאוס יריבו של אדיסון, בחברת Nernst Lamp Company.
בשנת 1902 פיתחו ד"ר ורנר פון בולטון ואוטו פוירליין נורת להט עם חוט להט מטנטלום. נורה זו הייתה יעילה פי שניים מנורת להט עם חוט להט מפחמן והפיצה אור בהיר ולבן יותר.
בשנת 1905 פיתח ויליאם דייוויד קולידג' חוט להט עשוי טונגסטן. אירווינג לאנגמיור גילה כי מילוי השפופרת בגז אציל מאריך את חיי הנורה בצורה משמעותית - גז אציל אינו מגיב כימית עם חומרים אחרים, ובפרט הוא אינו מגיב עם חוט הלהט. לכן, החל משנת 1925 מולאו נורות הליבון בגז אינרטי (גז שאינו מגיב עם החוט), בדרך כלל ארגון או חנקן.